[{"text_idx": "#000001", "text": "\u201eUmbes kuu vo\u0303i kaks pa\u0308rast ema surma hakkasid mind tabama ootamatud nutuhood ja alles u\u0308heksa kuud pa\u0308rast ema lahkumist varisesin ta\u0308ielikult kokku. Mul kujunes tugev tervisea\u0308revus. Hakkasin paaniliselt kartma haigusi. Kui mul jalg valutas, siis eeldasin kohe ko\u0303ige hullemat. Tervisemuredega sattusin ka perearsti juurde, kes diagnoosis a\u0308revusha\u0308ired ja depressiooni\u201d"}, {"text_idx": "#000002", "text": "Image by on Freepik"}, {"text_idx": "#000003", "text": "Vahetult pa\u0308rast la\u0308hedase surma kogevad inimesed erinevaid tundmusi. Loomulikud on tunded nagu tuimus, s\u030cokk ja a\u0308revus. Kui u\u0308ks nutab lohutamatult, siis teine ei suuda mitte midagi teha, ka nutta mitte. Vahel tabavad leinajat uneprobleemid ja teised fu\u0308u\u0308silised a\u0308revuse su\u0308mptomid. Kui u\u0308ks vo\u0303ib aktiviseeruda, asuda na\u0308iteks hoogsalt koristama ja surmaja\u0308rgseid toiminguid tegema, siis teine ja\u0308llegi ei tunne soovi ega tungi midagi teha."}, {"text_idx": "#000004", "text": "Leinamine on individuaalne, leinamiseks ei ole u\u0308hte o\u0303iget viisi. So\u0303na \u201elein\u201c on tavaliselt selgelt ja u\u0308heselt mo\u0303istetav \u2013 juhtunud on surm, aga kuidas lein va\u0308lja na\u0308eb, kuidas leinaga toime tulla ja kuidas leinast u\u0308le saada ei ole sugugi nii ha\u0308sti teada."}, {"text_idx": "#000005", "text": "Leina puhul kirjeldatakse elutervet ja patoloogilist leina. Eluterve leina peamiseks ma\u0308rkso\u0303naks on armastus. Sellise leina puhul on keskmes ta\u0308nulikkus."}, {"text_idx": "#000006", "text": "Kui leinata la\u0308bi ta\u0308nulikkuse tunde ja ollakse rahul, et o\u0303nnestus lahkunud inimest tunda ja temaga koos olla, aitab see tundmus kaasa empaatiavo\u0303ime arengule. Leinast va\u0308ljutakse parema ja emotsionaalselt tervema inimesena. Ta\u0308nu oma kogemusele suudetakse senisest selgemalt tajuda teiste inimeste kurbust ja leina, aga ka ro\u0303o\u0303mu."}, {"text_idx": "#000007", "text": "Kui leina mo\u0303jutab tugevamalt pimestatud kaotusvalu, kaob ka armastuse tunne. Unustatakse ta\u0308nulikkus olnud aja eest ning ja\u0308a\u0308b alles vaid ilmaja\u0308etuse tunne, mis tekitab viha. Sellistel puhkudel nimetatakse leinast tingitud kibedat tundmust psu\u0308hholoogiliseks valuks. Selle valu sees keerutavad inimesed oma peas la\u0308bi su\u0308ndmusi, mis eelnesid la\u0308hedase surmale. Siin on sageli koos lein ja su\u0308u\u0308tunne."}, {"text_idx": "#000008", "text": "Kuigi leina puhul ei eristata o\u0303iget ja valet viisi selle la\u0308bimiseks, on hea teada, kuidas end vo\u0303i oma la\u0308hedast leinas toetada, et protsess oleks talutavam."}, {"text_idx": "#000009", "text": "Laialt on levinud teadmine, et leinal on erinevad etapid. Psu\u0308hhiaater Elisabeth Ku\u0308bler-Ross on kujutanud leina faase joonisena (joonis 1). Sageli nimetatakse kaotusega silmitsi seismist leinato\u0308o\u0308ks, kuna leinamine on aega ja pingutust no\u0303udev tegevus. Leinato\u0308o\u0308 ka\u0308igus la\u0308bib leinaja erinevad etapid ning lo\u0303puks naaseb tavapa\u0308rase eluru\u0308tmi juurde. Leinamise protsess kulgeb igal u\u0308hel omas tempos ning leinajad vo\u0303ivad liikuda edasi ja tagasi erinevate etappide vahel."}, {"text_idx": "#000010", "text": "Ku\u0308bler-Rossi ja\u0308rgi on leina etapid:"}, {"text_idx": "#000011", "text": "Tuimus. Sageli on esimeseks reaktsiooniks pa\u0308rast surma tuimus. Tekib vastupanu aktsepteerida kaotuse reaalsust. Emotsionaalne tuim olek vaheldub reeglina intensiivse a\u0308revusega.Viha. Vihatunne on viha ja kauplemise perioodil domineeriv. Vihatunne tekib abitusest ja pettumusest. Tugev tunne vo\u0303ib po\u0308o\u0308rduda sissepoole ja va\u0308ljenduda depressioonina, su\u0308u\u0308tunde ja ha\u0308bitundena, aga ka langenud enesehinnangus.Kauplemine. Selles etapis vo\u0303idakse pidada la\u0308bira\u0308a\u0308kimisi maailmaga, pu\u0308u\u0308des so\u0303lmida kokkuleppeid, et tekkinud olukord kaoks.Depressioon. Lein ja depressioon ta\u0308hendavad siin nutmist, su\u0308gavat kurvameelsust, une- ja so\u0308o\u0308misha\u0308ireid. Tunnetatakse tugevalt soovi kohtuda kaotatud la\u0308hedasega.Lahenemine ja kohanemine. Enne lo\u0303ppstaadiumit vo\u0303ib esile kerkida ka n-o\u0308 testimise periood, mil leinav inimene on asunud taas igapa\u0308evast tavaelu elama, otsides tasakaalu.Sealt algab la\u0308hedase kaotuse ja leinaga leppimine."}, {"text_idx": "#000012", "text": "Joonis 1. Leina faasid Ku\u0308bler-Rossi ja\u0308rgi"}, {"text_idx": "#000013", "text": "Leina intensiivsus on ajas muutuv. Arvatakse, et inimese organism ei tuleks pideva aktiivse ja u\u0308htlase leinamisega lihtsalt toime, misto\u0303ttu tark keha teab, et peab aktiivses leinamises pause tegema. Kliinilised psu\u0308hholoogid Stroebe ja Schut on kujutanud leina duaalprotsessi mudelina (joonis 2). Sellel on na\u0308idatud, kuidas lein mo\u0303jutab inimese igapa\u0308evaelu. Aktiivne leinamine vaheldub puhkeperioodidega. Ajaga muutuvad puhkeajad pikemaks."}, {"text_idx": "#000014", "text": "Joonis 2. Leina duaalprotsessi mudel."}, {"text_idx": "#000016", "text": "Mo\u0303ista ja aktsepteerida, et kaotus on to\u0303siasi;Kogeda leinaga seotud emotsioone, elada la\u0308bi leinavalu, anda voli oma tunnetele;Kohaneda eluga ilma lahkunuta, taluda tu\u0308hjust;Leida uus suhe lahkunu ja enda vahel ning elada oma elu edasi."}, {"text_idx": "#000017", "text": "Laste lein on ta\u0308iskasvanute leinaga vo\u0303rreldes sageli rohkem varjus, kuid lein mo\u0303jutab ka lapsi pikalt. Kuigi surma ja leina mo\u0303istavad eri vanuses lapses erinevalt, ei ole laps kunagi liiga va\u0308ike, et tajuda muutusi enda u\u0308mber. Kuna lapsed ei oska oma tundeid kirjeldada, ei suuda ta\u0308iskasvanud neid mo\u0303ista, misto\u0303ttu ja\u0308a\u0308vad leinavad lapsed tihti oma tunnetega u\u0308ksi."}, {"text_idx": "#000018", "text": "Laps vajab leinaga seonduvate tunnetega toime tulemiseks eelko\u0303ige turvalisust, mo\u0303istmist ja vabadust oma mo\u0303tteid ja tundeid va\u0308ljendada. Leinast ja surmast tuleks lapsega ra\u0308a\u0308kida varjamiseta, selgitada talle surmaga seonduvaid rituaale, aga ka seda, miks vo\u0303ib-olla mo\u0303ni tema la\u0308hedastest teisiti ka\u0308itub."}, {"text_idx": "#000019", "text": "Leinasarnaseid reaktsioone vo\u0303ivad lapse puhul esile kutsuda surma ko\u0303rval ka teised olulised elusu\u0308ndmused. Kui lapse igapa\u0308evane elu kardinaalselt muutub na\u0308iteks vanemate lahkuminekul, lasteaia lo\u0303ppemisel ja kooli minemisel vo\u0303i kolimisel, vo\u0303ivad samuti vallanduda leinaprotsessid."}, {"text_idx": "#000020", "text": "Leina avaldumine erinevas vanuses lastel:"}, {"text_idx": "#000021", "text": "Va\u0308ikelaste puhul on suurimaks hirmuks olla mahaja\u0308etud. Ta\u0308htis on fu\u0308u\u0308siline ja emotsionaalne kohalolek. Va\u0308ikelastel esineb sagedamini ka kehalisi tunnuseid, na\u0308iteks palavikku. Hea on selgitada toimuvat ausalt, ilma liialt illusioone loomata, et ei tekiks hirmud vo\u0303i ebareaalsed lootused."}, {"text_idx": "#000022", "text": "5-9 aastased lapsed na\u0308evad surma vahel karistusena. Neile vo\u0303ib ka na\u0308ida, et surm on olend vo\u0303i isik, kes tuleb ja viib kellegi a\u0308ra. Selles eas lapsed vo\u0303ivad seostada enda tegevusi ja mo\u0303tteid surmaga ning vo\u0303ivad tunda su\u0308u\u0308d. Laps vajab ausaid selgitusi, mida surm tegelikult ta\u0308hendab."}, {"text_idx": "#000023", "text": "9-10 aastaste laste jaoks on surm suur o\u0303udus, mis seostub peamiselt haigusega. Neil tekitab lein eksistentsiaalseid mo\u0303tteid, mida nad tahavad ta\u0308iskasvanutega jagada. Neid tuleks kuulata. Sellises eas lapsed vo\u0303ivad tunda end leinas u\u0308ksinda."}, {"text_idx": "#000024", "text": "Puberteedieas on laste peas ja tunnetes palju segadust. Kaotusevalu ja lein on ohtlikud lisandused. Teismeliste puhul vo\u0303ib juhtuda, et nad suruvad leinaprotsessid endas alla ning hakkavad leinato\u0308o\u0308d tegema alles ta\u0308isikka jo\u0303udes."}, {"text_idx": "#000025", "text": "Ra\u0308a\u0308gi ja kuula. Ole suhtlemisel aus ja avatud. A\u0308ra pu\u0308u\u0308a last sa\u0308a\u0308sta, valed vo\u0303ivad tekitada suuremat kahju;Aita lapsel mo\u0303ista;A\u0308ra pisenda tema kaotust;Sa\u0308ilita igapa\u0308evane rutiin, nii na\u0308ib maailm turvalisem;Leevenda lapse hirme seoses surmaga;Leevenda lapse su\u0308u\u0308tunnet."}, {"text_idx": "#000026", "text": "Image by freepic.diller on Freepik"}, {"text_idx": "#000027", "text": "Lapsel peaks olema vo\u0303imalus olla rituaalidesse kaasatud. Kui laps seda soovib, vo\u0303tke ta matustele ja hauale kaasa. Samas sundida ei tohiks ning rituaalide sisu tuleks eelnevalt neile selgitada. Ka pooleaastasel lapsel on o\u0303igus olla oma la\u0308hedase inimese matustel, sest teismeeas on sellel tema jaoks su\u0308mboolne ta\u0308hendus. Kombed ja rituaalid aitavad ka lapsel leppida reaalsusega, aitavad va\u0308lja elada tundeid ning la\u0308hendavad neid teiste leinas inimestega."}, {"text_idx": "#000028", "text": "Lein on loomulik reaktsioon la\u0308hedase surmale. Keegi ei oska ta\u0308pselt o\u0308elda, kui kaua kestab lein, sest see kogemus on igal inimesel erinev. Tavapa\u0308raselt lo\u0303petavad inimesed siiski ajapikku aktiivse leinamise ja ja\u0308tkavad oma igapa\u0308evast elu. Inimene leinab la\u0308hedast ikka, aga tema tavapa\u0308rane elu saab ja\u0308tkuda, ta ka\u0308ib to\u0308o\u0308l ja suhtleb teistega normaalselt, leinaga seonduvad tunded ei ole enam ko\u0303ikeho\u0303lmavad. Komplitseeritud ehk keerulisemalt kulgeva leina puhul tugevad tunded ei kao ja ja\u0308a\u0308vad leinaja elu segama pikaks ajaks. Komplitseeritud leina puhul vo\u0303ivad inimesed va\u0308ljendada ebaharilikke mo\u0303tteid, na\u0308iteks ra\u0308a\u0308gitakse surnud inimese tagasi ellu a\u0308rkamisest."}, {"text_idx": "#000029", "text": "Kuidas a\u0308ra tunda, et tegemist on komplitseeritud leinaga:"}, {"text_idx": "#000030", "text": "Va\u0308lditakse ko\u0303ike, mis meenutab kaotust vo\u0303i vastupidi, otsitakse meeleheitlikult ko\u0303ike, mis meenutaks kaotatud inimest;Mo\u0303eldakse pidevalt kaotusest;Tugev igatsus kaotatud la\u0308hedase ja\u0308rele;Tuntakse, et elu mo\u0303te on kadunud;Enesetapumo\u0303tted;Vo\u0303imetus aktsepteerida kaotust;Sagedased sundmo\u0303tted seoses surnud la\u0308hedasega;Uneprobleemid; Impulsiivne ja ennastha\u0308vitav ka\u0308itumine;"}, {"text_idx": "#000031", "text": "Kui eespool kirjeldatud tundmused on ka tavaliselt kulgeva leina puhul levinud, vo\u0303ib komplitseeritud leina puhul neid ta\u0308heldada ka kuus kuud pa\u0308rast kaotust ja hiljem. Tundmused on pidevad, on kestnud va\u0308hemalt kuu ja\u0308rjest ning mo\u0303jutavad inimese igapa\u0308evaelu olulisel ma\u0308a\u0308ral. Need tundmused vo\u0303ivad meenutada depressiooni ning kuigi lein ja depressioon vo\u0303ivad eksisteerida u\u0308hel ajal, ei ole komplitseeritud lein siiski depressioon. Depressioon on vaimse tervise ha\u0308ire, aga lein seda ei ole."}, {"text_idx": "#000032", "text": "Ei ole u\u0308hest vastust, miks mo\u0303ned inimesed suudavad leinaetapid la\u0308bida kergemini kui teised, kuid on leitud, et mo\u0303ningad asjaolud vo\u0303ivad soodustada komplitseeritud leina esinemist. Lein vo\u0303ib kulgeda keerukamalt:"}, {"text_idx": "#000033", "text": "Inimestel, kelle jaoks on la\u0308hedase lahkumine olnud ootamatu vo\u0303i s\u030cokeeriv;Inimestel, kes on kannatanud vaimsete ha\u0308irete all;Inimestel, kes on kuritarvitanud mo\u0303nuained, on olnud so\u0303ltlased;Inimestel, kes on pidanud taluma mitme la\u0308hedase kaotust lu\u0308hikese aja jooksul;Inimestel, kes on la\u0308hedase kaotuse hetkel olnud eemal;Inimestel, kes on olnud surmahetkel tunnistajaks."}, {"text_idx": "#000034", "text": "Kui leinaprotsessi ha\u0308iritakse va\u0308liselt, vo\u0303ib see samuti muuta leina keerukaks. Teatud tu\u0308u\u0308pi kaotuste puhul esineb komplitseeritud leina sagedamini, na\u0308iteks lapse kaotuse puhul. Komplitseeritud leina esineb rohkem ka vanemaealistel."}, {"text_idx": "#000035", "text": "Igau\u0308ks leinab ja la\u0308bib leina erinevad etapid omal moel. Leinato\u0308o\u0308 vo\u0303ib olla pikk ja keerukas ning seda ei peaks la\u0308bi tegema u\u0308ksi. Kuidas leinaga toime tulla:"}, {"text_idx": "#000036", "text": "Suhtle la\u0308hedaste ja so\u0303pradega. Anna neile ma\u0308rku, mida vajad;Vo\u0303ta osa rituaalidest. A\u0308rasaatmine, matusetalitlus, ma\u0308lestustseremoonia jms vo\u0303ivad tunduda tu\u0308likad, aga vo\u0303imalus hu\u0308vasti ja\u0308tta on oluline osa leinamisest;Ra\u0308a\u0308gi vo\u0303i kirjuta va\u0308lja oma mo\u0303tted, et luua selgust;Ole aus, a\u0308ra varja oma muremo\u0303tteid;Pu\u0308u\u0308a hoida igapa\u0308evaelu tavapa\u0308rast ru\u0308tmi;Puhka ja toitu. Leinamine kulutab energiat;Hoidu alkoholist ja teistest meelemu\u0308rkidest;Kasuta ainult neid ravimeid, mida on sulle ma\u0308a\u0308ranud arst;Liikumine ja va\u0308rske o\u0303hk aitavad rahustada meeli."}, {"text_idx": "#000037", "text": "Vahel vo\u0303ib tunduda, et leinast u\u0308le saamine on u\u0308letamatult raske. Millal otsida abi?"}, {"text_idx": "#000038", "text": "Kui sa ei suuda vabaneda la\u0308hedase kaotusega seonduvatest sundmo\u0303tetest;"}, {"text_idx": "#000039", "text": "Kui tunned pu\u0308sivat a\u0308revust vo\u0303i fu\u0308u\u0308silist kurnatust;Kui sa ei suuda ja\u0308tkata tavapa\u0308rast elu;Kui tunned, et soovid abi."}, {"text_idx": "#000040", "text": "Leina puhul on abiks mitmed erinevad teraapiavormid. Eestis on ka\u0308ttesaadav leinano\u0303ustamine, kus spetsialiseerunud terapeudid aitavad leida lahendusi. Kui aga terapeudiga vestlus tundub liiast, on heaks ja toetavaks teraapiavormiks Lifekeskuses pakutav biofeedback teraapia."}, {"text_idx": "#000041", "text": "Biofeedback teraapia puhul teevad to\u0308o\u0308d terapeut ja biofeedback seade. Teraapiasse po\u0308o\u0308rdunud inimesel ei ole vaja teraapia ka\u0308igus meenutada ega kirjeldada oma elusu\u0308ndmusi vo\u0303i na\u0308iteks leinaga seonduvaid kogemusi. Biofeedback teraapia on toetav terapeutiline sekkumine, kus vastupidiselt enamikele teraapia liikidele ra\u0308a\u0308gib terapeut kliendist, mitte klient iseendast."}, {"text_idx": "#000043", "text": "Alateadlikud mo\u0303ttemustrid ja piiravad uskumused ehk automaatsed programmid, mis on meie sisemisteks ka\u0308ivitajateks.Alateadlikud ka\u0308itumismustrid ja automaatsed emotsionaalsed reaktsioonid.Sundmo\u0303tted ja sundka\u0308itumise."}, {"text_idx": "#000046", "text": "\u201eLein ja kuidas sellega toime tulla\u201c (2019)"}, {"text_idx": "#000047", "text": "Me oleme Biofeedback teraapia teerajajad Eestis."}, {"text_idx": "#000049", "text": "Meie terapeudid kasutavad biotagasiside seadet, et tuvastada ja tasakaalustada elu jooksul va\u0308ljakujunenud emotsionaalseid ja vaimseid sisepingeid."}, {"text_idx": "#000050", "text": "Magdaleena 3, I korrus, Tallinn, 11312"}]